cyanic-selkie/wikianc huggingface dataset:
Suora
Suoran yhtälö
Edellisestä parametrimuotoisesta esityksestä voidaan muodostaa suoran koordinaateille tunnetumpi relaatioesitys. Ratkaistaan luvun x lausekkeesta parametri t joka sijoitetaan y:n lausekkeeseen eli jota kutsutaan suoran kahden pisteen esitykseksi pisteillä (x_1,y_1) ja (x_2,y_2). Merkitsemällä saadaan yksinkertaisempi yhtälö missä
Tämä on suoran pisteiden x- ja y-koordinaattien välinen relaatio, jota kutsutaan suoran yhtälöksi. Yhtälön tätä muotoa y=kx+b kutsutaan termillä y:n suhteen ratkaistu muoto. Yhtälössä kerrointa k kutsutaan kulmakertoimeksi ja lukua b vakiotermiksi. Toisaalta mahdollinen on myös x=ly+c, jota kutsutaan termillä x:n suhteen ratkaistu muoto. Siinä l on kulmakerroin ja c vakiotermi. Jos y:n suhteen ratkaistusta muodosta kirjoitetaankin saadaan yleinen muoto ax+by+c=0 missä a=-y_2+y_1, b=x_2-x_1 ja Kerroin c voidaan kirjoittaa kaksirivisenä determinanttina:
Kaksiulotteinen vektoriesitys normaalivektorin avulla
Suoran suunta voidaan esittää suuntavektorin asemasta normaalivektorilla, joka on kohtisuorassa suoraa vastaan eli myös suuntavektoria vastaan. Valitaan suuntavektorin suuntainen erotusvektori, jossa \bar A on yksi suoran pisteiden paikkavektori. Merkitään normaalivektoria. Silloin nämä ovat kohtisuorassa ja niiden pistetulo on nolla eli . Viimeisestä vaiheessa missä ax+by+c=0 Normaalivektorin koordinaatit a ja b ovat suoran normaalimuotoisen yhtälön kertoimet.
Kulmakertoimen avulla
Jos pisteet A(x_1,y_1) ja B(x_2,y_2) ovat eräät suoran pisteistä, ja suoran yleinen piste merkitään P(x,y), voidaan suoran kulmakerroin ilmaista kahdella tavalla:
Suoran yhtälö nollakohtien avulla
Suora voidaan määrittää käyttämällä tietoa siitä, missä suora ja koordinaattiakselit leikkaavat toisensa. Jos näitä leikkauspisteitä merkitään koordinaattipareilla, saadaan suoran ja x-akselin leikkauspisteeksi (a,0) ja vastaavasti y-akselin leikkauspisteeksi (0,b). Mikäli leikkauskohdat ovat muualla kuin origossa, saadaan suoran yhtälöksi
Suoran yhtälö etäisyydellä origosta
Jos suoralle piirretään origosta korkeusjana ja mitataan korkeusjanan suuntakulma \alpha sekä suoran etäisyys d origosta, voidaan suoran yhtälö ilmaista
Suora kolmiulotteisessa avaruudessa
Kolmiulotteisen avaruuden suora voidaan määritellä vektorien avulla. Olkoot \bar P_1 ja \bar P_2 pisteiden paikkavektoreita kolmiulotteisessa avaruudessa. Aiemminkin kirjoitettiin missä pisteet on korvattu kolmiulotteisilla paikkavektoreilla. Vektorimuotoinen parametriesitys näyttää pystyvektoreilla kirjoitettuna Parametrin kertoimena olevaa vektorierotusta kutsutaan suuntavektoriksi. Suora on suuntavektorinsa kanssa yhdenssuuntainen. Pistettä kutsutaan paikkavektoriksi. A on eräs suoran pisteistä. Suoran vektoriesitys voidaan ilmaista yksinkertaisemmin
Vektorimuotoisesta parametriesityksestä voidaan siirtyä suoraan parametrimuotoiseen esitykseen
Jim Beauchamp
pienoiskuva|Jim Beauchamp vuonna 1986. James Edward ”Jim” Beauchamp (21. elokuuta 1939 – 25. joulukuuta 2007) oli yhdysvaltalainen baseballpelaaja. Hän pelasi ensimmäisen MLB-ottelunsa 22. syyskuuta 1963 ja viimeisensä 20. syyskuuta 1973.
Beauchamp vaikutti uransa aikana lukuisissa joukkueissa, muiden muassa St. Louis Cardinalsissa vuosina 1963 ja 1970–1971.
Beauchamp kuoli leukemiaan 68-vuotiaana. Myös hänen poikansa Kash Beauchamp on tullut tunnetuksi baseballista.
Edgar Pierre Jacobs
Edgard Félix Pierre Jacobs (30. maaliskuuta 1904 Bryssel, Belgia – 20. tammikuuta 1987) tunnetaan paremmin kirjailijanimellään Edgar P. Jacobs. Hän oli belgialainen sarjakuvan tekijä (kirjoittaja ja piirtäjä). Hänen tunnetuin sarjakuvansa oli Blake ja Mortimer. Hän myös teki yhteistyötä Hergén kanssa. Jacobsia pidetään yhtenä tärkeimmistä ns. ligne claire (selkeä viiva) -tyylisuunnan edustajista sarjakuvissa.
Elämä ja teot
Laulettuaan baritonina oopperassa vuosina 1919–1940 Jacobs ryhtyi lopulta kokopäivätoimiseksi piirtäjäksi. Hän teki mainoksia ja kuvitusta aikakauslehti Bravoon vuoteen 1946 saakka. Julkaisu oli suosittu ja sen levikki oli parhaimmillaan 300 000.
Kun toisen maailmansodan aikaiset saksalaiset miehitysjoukot Belgiassa estivät hankkimasta jatkoa amerikkalaiseen sanomalehtisarjakuvaan Flash Gordon, Jacobsia pyydettiin kirjoittamaan ja piirtämään sarja loppuun. Saksalainen sensuuri kielsi senkin parin viikon kuluessa. Jacobs julkaisi lopulta Bravossa ensimmäisen jatkosarjakuvansa, Le Rayon U, joka oli pitkälti hyvin samantyylinen kuin Flash Gordon.
Vuonna 1946 Jacobs oli yksi Le journal de Tintin -lehden taiteilijaryhmästä ja silloin lehdessä ilmestyi myös hänen ensimmäinen Blake ja Mortimer -tarinansa Le Secret de l'Espadon. Vuonna 1947 Jacobs lopetti yhteistyönsä Hergén kanssa, mutta he pysyivät kuitenkin hyvinä ystävinä.
Vuonna 1973 Jacobs työsti ensimmäisen täyspitkän tarinansa, Le Rayon U, uudelleen ja julkaisi omaelämäkertansa Un opéra de papier: Les mémoires de Blake et Mortimer. Hän kirjoitti myös käsikirjoituksen Les Trois Formules du Professeur Saton jatko-osaksi, mutta albumin piirtäminen jäi kesken. Bob De Moor pyydettiin piirtämään valmiiksi albumi, joka ilmestyi 1990.
Jacobsin muistoksi on pystytetty peräti kaksi sfinksiä. Yksi niistä on lähellä Brysseliä Bois des Pauvresissa hänen kotitalonsa paikalla ja toinen hänen haudallaan Lasnen hautausmaalla, sekin Brysselin läheisyydessä. Hautausmaan sfinksillä on poskiparta, jonka takia se näyttää hyvin paljon Philip Mortimerilta, Jacobsin sarjakuvien päähahmolta.
Jacobsin perikunta on julkaissut uudelleen kaikki Jacobsin albumit. Jacobs Studios on yhä toiminnassa. Blakea ja Mortimeria tehdään uusien tekijöiden voimin.
Kura
Kura on joki Etelä-Kaukasiassa. Sen lähde on Itä-Turkissa, mistä se virtaa Georgian kautta Azerbaidžaniin, jossa siihen yhtyy oikealta sivujoki Araks, ja laskee Kaspianmereen. Joen pituus on 1 364 kilometriä.
Joidenkin määrittelyjen mukaan Kura muodostaa Aasian ja Euroopan rajan Suramin solan kohdalta alkaen.
Vanhoissa asiakirjoissa joki tunnetaan nimellä Kyrus (kreikaksi Kyros). Joen georgialainen nimi Mtkvari tarkoittaa ”hidasta”.
Kura oli aiemmin purjehduskelpoinen Tbilisiin asti, mutta siihen rakennettujen vesivoimaloiden myötä joki on madaltunut ja sen virtaus on hidastunut.
Probot (albumi)
Probot on Probot-yhtyeen esikoisalbumi, joka julkaistiin vuonna 2004.
Asta Ikonen
Asta Ikonen (s. 24. kesäkuuta 1956 ) on suomalainen nuortenkirjailija ja suomentaja, joka tunnetaan erityisesti hevoskirjoistaan.
Postuumi
thumb|220px|[[Oikeusjuttu (romaani)|Oikeusjutun saksankielinen ensipainos. Kafkan kuoleman jälkeen teoksen viimeisteli julkaisukuntoon hänen ystävänsä Max Brod.]] Postuumilla tarkoitetaan henkilön kuolemansa jälkeen saamaa tunnustusta tai julkaistua teosta. Se voi tarkoittaa myös isänsä kuoleman jälkeen syntynyttä lasta.
Kirjan julkaisu postuumisti tarkoittaa, että julkaiseminen tapahtuu kirjailijan kuoleman jälkeen. Kuuluisia postuumisti ilmestyneitä kirjoja ovat muun muassa Franz Kafkan Oikeusjuttu, Mihail Bulgakovin Saatana saapuu Moskovaan, Anne Frankin Nuoren tytön päiväkirja, Stieg Larssonin Millennium-trilogia, Mika Waltarin Nuori Johannes ja J. R. R. Tolkienin Silmarillion.
Myös musiikkia voidaan julkaista postuumisti. Niin on julkaistu muun muassa John Lennonin Bob Dylanin ”Gotta Serve Somebody” -kappaleelle irvaileva kappale ”Serve Yourself”, joka julkaistiin vasta Lennonin kuoltua.
Ranskassa avioliiton voi solmia erityistapauksissa puolison kuoleman jälkeen, jolloin voidaan puhua postuumista avioliitosta.
Sanana postuumi on laina ruotsin sanasta postum, joka puolestaan perustuu latinan sanaan postumus ’viimeinen; isän kuoleman jälkeen syntynyt’. Ilmauksen harvoin käytetty vastine on kalmannos.
Ilkka Jääskeläinen
Ilkka Aaron Jääskeläinen (s. 10. marraskuuta 1979 Tampere) on suomalainen poplaulaja, joka tuli tunnetuksi voittamalla MTV3-kanavalla esitetyn Idols-kilpailun toisen tuotantokauden 18. joulukuuta 2005. Jääskeläinen kamppaili voitosta ennakkosuosikin Katri Ylanderin kanssa. Ääniä loppufinaalissa annettiin kaikkiaan 390 000, joista Jääskeläinen sai 55 prosenttia.
Ura
Ammattimainen laulajanura käynnistyi heti Idols-kilpailun jälkeen tammikuussa 2006, jolloin levy-yhtiö SonyBMG ehdotti duo-uran aloittamista kaksosveli Heikki Jääskeläisen kanssa. Veljekset aloittivat säännöllisen keikkailun huhtikuussa 2006 ohjelmatoimisto ExtraViihteen myynnissä. Levymyynnin suhteen Ilkka Jääskeläinen ei menestynyt yhtä hyvin kuin muut Idols-voittajat, vaikka levy menikin heti ilmestyttyään virallisen listan toiselle sijalle ja sitä myytiin yli 14 000 kappaletta. SonyBMG:n mukaan levymyynti ei ollut syynä levytyssopimuksen purkautumiseen ensimmäisen levyn jälkeen. Levy-yhtiö myös tarjosi Jääskeläiselle kahta uutta levytysprojektia, mutta hän kieltäytyi. Syyksi yhteistyön päättymiselle ilmoitettiin levy-yhtiön ja artistin näkemyserot.
Ammattimaisen laulu-uran lopetettuaan Jääskeläinen on esiintynyt lähinnä hengellisissä tilaisuuksissa. Vuonna 2007 hän lauloi hengellisellä levyllä Pitkä kirja kaksi laulua: ”Kun Herran käteen” ja ”Oi Golgatan ihana risti”, ja esiintyi nuorisokuoron kanssa helluntailaisten juhannuskonferenssissa Keuruulla, jossa myös äänitettiin Real 07 -levy. Jouluna 2010 hän lauloi joululevyllä ”Rakkain joululauluni” laulun ”Oi jouluyö”. Levyllä esiintyi useita tunnettuja gospelmuusikkoja. Alkuvuodesta 2011 hän vieraili sisarensa gospel-levyllä ”Tämä iloa on”, jossa lauloi taustoja ja duetto-osuuksia sisarensa kanssa.
Kesällä 2011 ilmestyi kolmas Pitkä kirja -levy, jossa Jääskeläinen lauloi laulut ”Kun murheen mustat pilvet” ja ”Tuonne tuonne kaipaan”. . Keväällä 2013 hän esiintyi veljensä Heikin, siskonsa Veera Tillanderin ja Lasse Heikkilän kanssa Primavera-yhtyeessä. Jääskeläinen oli myös tuomarina muutamien tunnettujen gospelmuusikoiden kanssa vuosittaisessa gospelin suomenmestaruus-kilpailussa keväällä 2011.
Perhe ja harrastukset
Ilkka Jääskeläinen asui Idolsiin osallistumisen aikaan Hämeenlinnassa, nykyisin Helsingissä, ja työskentelee luokanopettajana. Hänen perheeseensä kuulu avovaimo ja yksi lapsi.
Hänellä on kolme siskoa ja kaksosveli Heikki, joka osallistui samaan Idols-kisaan. Hänen vanhempansa ovat Paula ja Elia Jääskeläinen. Syksyllä 2006 Ilkka muutti Tampereelle ollakseen lähellä perhettä ja ystäviään.
Jääskeläinen kuuluu helluntaiseurakuntaan. Hän sai kilpailun aikana julkisuudessa maineen vitsailevana humoristina.
Jääskeläinen nähtiin vuoden 2008 ajan Pikku Kakkosen säämiehenä ohjelmassa Sääveikkaaja.
Jääskeläinen on tehnyt juontokeikkoja muun muassa urheilutapahtumissa ja urheilee itsekin aktiivisesti. Hän pelaa muun muassa jalkapalloa Tampereen helluntaiseurakunnan nuorten miesten perustamassa joukkueessa nimeltä Real Mesidz. Syksyllä 2010 hän juonsi TV7-kanavalla huumoripitoista gospelbändien haastatteluohjelmaa Kenkälaatikko ja vuosina 2012 ja 2013 Radio Gospelin nettiTV:n kautta suorana välitettävää radio-ohjelmaa helluntailaisten juhannuskonferenssista Keuruulta Nanku Anttilan kanssa.
Ilkka Jääskeläinen on myös kirjoittanut näytelmän Kakolan viesti, jota esitettiin Keravan kartanon kesäteatterissa alkukesästä 2012.
Rami Jaffee
pienoiskuva|upright|Rami Jaffee
Rami Jaffee (s. 11. maaliskuuta 1969 Los Angeles ) on yhdysvaltalainen kosketinsoittaja, joka on Foo Fighters -yhtyeen jäsen. Jaffee tuli Foo Fightersin viralliseksi jäseneksi vuonna 2017. Hän on työskennellyt myös useiden muiden yhtyeiden ja artistien kanssa, esimerkiksi The Wallflowers, Pete Yorn, Soul Asylum, Pearl Jam, Stone Sour, Joseph Arthur ja Coheed and Cambria.
Ahvenjärvi (Orivesi, Siikaneva)
Ahvenjärvi on Pirkanmaalla Oriveden Lauttakulmalla sijaitseva lampi.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Kooninjoen valuma-alueeseen (35.745) se kuuluu. Lammen vedenpinnan korkeus on 160,0 metriä mpy. Järveen on johdettu neljä metsäojaa ja sen laskuoja lähtee järvestä länteen missä se yhtyy 0,5 kilometrin päässä Rooppiojaan. Rooppioja on eräs Kooninjoen latvahaara ja sen laskee Nihuantaustalla Nihuanjärveen.
Historiaa
Vuoden 1958 peruskartassa oli Lauttakulmalla viljelyä ja useita maatiloja kuuden järven ympärillä. Ahvenjärvelle asti ei asutuksen vaikutukset yltäneet muutoin kuin, että länsipuolen suo oli jo ojitettu ja että järveltä johdettiin liikavesi suoralla ojalla Rooppiojaan.
Sífnos (kunta)
Sífnos ( eli Δήμος Σίφνου, Dímos Sífnou) on Kreikan kunta, joka sijaitsee Míloksen alueyksikössä Etelä-Egean saarten alueella. Kunnan pinta-ala on 73,94 neliökilometriä ja väkiluku 2 625 (vuonna 2011). Kunnan kuntakeskus on Apollonía.
Heimo Rautava
Heimo Iivari Rautava (11. helmikuuta 1911 Kymi – 29. tammikuuta 2000 Ilomantsi) oli suomalainen opettaja ja eräkirjailija.
Rautavan vanhemmat olivat kauppias F. A. Rautava ja Olga Rautava (o.s. Brunila). Hän kävi keskikoulun ja valmistui kansakoulunopettajaksi 1935 Jyväskylän seminaarista.
Rautava kirjoitti ensimmäisen novellinsa Metsästys ja Kalastus -lehteen vuonna 1947. Vuonna 1974 hän voitti sanomalehti Karjalan Maan kirjoituskilpailun erätarinallaan Suurten jälkien helminauhalla. Kilpailun arvostelulautakuntaan kuuluneen kirjailija Jouko Puhakan kehotuksesta Rautava lähetti kirjoittamansa erätarinakokoelman kustantajalle, ja ne ilmestyivät 1979 nimellä Kaksihäntäinen kettu.
Sífnos (kunta)
Sífnoksen kunta käsittää koko Sífnoksen saaren. Sen lisäksi kuntaan kuuluu pienempi saari Kitrianí. Saaret kuuluvat Kykladien saariryhmään.
Heimo Rautava
Heimo Rautavan 50 vuoden aikana keräämä 350 täytetyn luonnonvaraisen eläimen kokoelma on esillä Ilomantsin erä- ja eläinmuseossa.
Sífnos (kunta)
Kunnan osat
Sífnoksen kunta muodostuu seuraavista kylä- ja kaupunkiyhdyskunnista ja asutuksista:
Särkijärvi (Orivesi, Siikaneva)
Särkijärvi on Pirkanmaalla Oriveden Lauttakulman lähellä sijaitseva järvi.
Maantietoa
Järven pinta-ala on 4,3 hehtaaria, se on 300 metriä pitkä ja 300 metriä leveä. Se sijaitsee Siikanevan eteläpuolella kohoavalla mäkisellä järvialueella, joka kohoaa Siikanevan eteläosan itäpuolelle. Järvellä ei ole kartan mukaan saaria ja sitä ympäröi pinet kallioiset mäet. Sen rantaviivan pituus on 1,1 kilometriä ja sen rannat ovat osin soistunutta metsämaata. Järvelle on rakennettu vapaa-ajan asunto, jonne tulee tie Rimmin kämpän suunnalta.
Vesistösuhteet
Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Kooninjoen valuma-alueeseen (35.745) se kuuluu. Järven vedenpinnan korkeus on 176,3 metriä mpy. Järveen on johdettu metsäoja ja siitä lähtee Rooppiojaan Männistönnevalla yhtyvä laskuoja.
Hyytelöimisaine
Hyytelöimisaineet ovat ruuan lisäaineita, joita käytetään erilaisten elintarvikkeiden, kuten hyytelöiden, jälkiruokien ja karkkien hyytelömäisen rakenteen muodostamiseen. Jotkin stabilointiaineet ja sakeuttamisaineet ovat myös hyytelöimisaineita. Tyypillisiin hyytelöintiaineisiin kuuluvat muun muassa tärkkelykset, pektiini (E440), agar-agar (E406) ja liivate eli gelatiini (E441). Yleisimmistä hyytelöimisaineista liivate on aina eläinperäinen.
Aiheesta muualla
Gelling agent
Alex Caffi
Alessandro "Alex" Caffi (s. 18. maaliskuuta 1964 Rovato, Brescian maakunta, Italia) on entinen italialainen Formula 1 -kuljettaja. Hän osallistui yhteensä 75 kilpailuun (Andrea Moda Formulalla kaksi kilpailua kaudelta 1992 mukaan lukien 77), saavuttaen niissä kuusi MM-pistettä.
Ura
Caffi sijoittui Italian Formula 3 sarjassa toiseksi vuosina 1984-85 ja kolmanneksi 1986 ajaen myös Formula 1:sten vuoden 1986 Italian GP:ssä. Varsinaisen kuljettajan paikan hän sai kaudelle 1987 Osella-tallista. Osellan käyttämät Alfa Romeo -moottorit osoittautuivat kuitenkin tehottomiksi ja epäluotettaviksi. Caffi pääsi maaliin vain kertaalleen kauden aikana, jolloin hän ylitti odotukset ollen 12. San Marinon GP:ssä. Kahdesti hän karsiutui kilpailusta.
Kausi 1988 toi mukanaan sopimuksen uuden Scuderia Italia -tallin kanssa, joka käytti Dallaran valmistamia autoja. Kausi sujui edellisvuotta paremmin ja Caffin parhaaksi tulokseksi tuli seitsemäs sija Portugalin GP:stä.
Hän jatkoi Scuderia Italialla kaudella 1989, jolloin Andrea de Cesariksesta tuli hänen tallikaverinsa tallin ryhtyessä ajattamaan toista autoa. Caffi onnistui hyvin Monacossa, jossa hän ajoi uransa parhaaksi tulokseksi jääneelle neljännelle sijalle. Toinen sija oli lähellä Yhdysvaltain GP:ssä, mutta tallikaveri de Cesaris kolaroi hänen kanssaan ja tulokseksi jäi keskeytys. Seuraavassa kilpailussa Kanadassa hän ajoi kauden viimeiseksi jääneelle pistesijalle ollen kuudes.
Kausi 1990 alkoi Caffin osalta Arrows-tallissa, jonka japanilainen Footwork oli juuri ostanut. Talli suunnitteli suurta menestystä seuraavaksi kaudeksi Porschen uuden V12-moottorin myötä. Caffi kuitenkin loukkaantui juuri ennen kauden avauskilpailua ja joutui jättämään sen väliin. Kauden parhaaksi saavutukseksi jäi viides sija Monacosta.
Kauden 1991 piti olla läpimurto, mutta se jäi kauaksi siitä, koska Porschen moottorit olivat ylipainoisia ja alitehoisia ja Caffi karsiutui kauden neljästä ensimmäisestä kilpailusta. Sitten hän loukkaantui tieliikenneonnettomuudessa murtaen leukansa ja joutui jättämään neljä seuraavaa kilpailua väliin. Paluu F1-kilpailuihin sujui heikosti, kun Caffi karsiutui kuudesta ensimmäisestä kilpailusta, kunnes vihdoin Japanissa pääsi kilpailuun ja hankki kauden parhaan sijoituksen olemalla kymmenes. Hän saavutti vielä päätöskilpailusta 15. sijan, mutta sopimusta seuraavalle kaudelle ei tullut, vaan hänen paikalleen tuli Aguri Suzuki.
Caffi yritti osallistua vielä kaudelle 1992 Andrea Modalla, mutta autot eivät voineet osallistua kauden avausosakilpailuun, koska tallin perustaja Andrea Sassetti ei ollut maksanut osallistumismaksua. Meksikon GP:ssä tallilla oli tarvittavat välineet, mutta osakilpailuun käytetty aika kului autojen rakentamiseen. Caffi sai tarpeekseen Formula 1:istä ja siirtyi ajamaan touring car-autoja Espanjan ja Italian sarjoihin. 1990-2010-luvuilla Caffi on ajanut myös rallia, Le Mansin 24 tunnin ajoja sekä Historic -ajoja, josta viimeiseksi mainitussa hän voitti kilpailun Monacon katuradalla vuonna 2016.
Pius Ncube
pienoiskuva|Pius Ncube vuonna 2003. Pius Alick Mvundla Ncube (s. 1946) on zimbabwelainen ihmisoikeusaktivisti ja entinen Bulawayon arkkipiispa. Hän on maansa ndebelevähemmistön jäsen ja tunnettu Robert Mugaben hallinnon kritisoija. Human Rights First myönsi hänelle ihmisoikeuspalkintonsa 23. lokakuuta 2003.
Ncube on Zimbabwessa kiistelty henkilö. Mm. ministeri Nathan Shamuyarira ja presidentti Robert Mugabe ovat lausunnoissaan ilmoittaneet vastustavansa hänen toimiaan. Ncubea vastaan nostettiin 16. heinäkuuta 2007 oikeusjuttu, jossa häntä syytetään aviorikoksesta; hänellä on väitetty olleen avioliiton ulkopuolinen suhde naimisissa olevaan Rosemary Sibandaan. Sekä Ncube että hänen lakimiehensä ovat puolestaan väittäneet syytösten olevan poliittisesti motivoituneita. Ncube erosi arkkipiispan tehtävästään saman vuoden syyskuussa. Sibanda kuoli keuhkokuumeeseen toukokuussa 2008.
Ncube ilmoitti 1. heinäkuuta 2007, että hän hyväksyisi Britannian suorittaman miehityksen Zimbabwessa hallituksen kaatamiseksi. Hänelle myönnettiin vuonna 2005 Robert Burnsin kansainvälinen humanitaarinen palkinto.
Ncube syntyi Gwandassa yhdeksi vanhempiensa neljästä lapsesta. Perhe muutti vuonna 1952 Bulawayoon, jossa Ncube sai pappisvihkimyksensä vuonna 1973. Hän työskenteli sodan aikana silloisen Rhodesian maaseudulla. Mugaben noustessa valtaan 1980 Ncube oli katolisena pappina Matabelemaassa. Hänet nimitettiin vuonna 1998 Bulawayon ensimmäiseksi mustaksi arkkipiispaksi. Myös Hararen arkkipiispa Robert Christopher Ndlovu on julkisuudessa kritisoinut Mugabea.
Baldassare Donato
Baldassare Donato (1525/1530 – kesäkuu 1603) oli italialainen säveltäjä. Hän sävelsi sekä hengellistä että maallista musiikkia.
Donaton varhaisista vuosista ei ole säilynyt tietoa. Edes hänen syntymäpaikkaansa ei tiedetä. Donaton tiedetään toimineen laulajana Venetsiassa vuodesta 1550 lähtien. Myöhemmin elämässään hän toimi Venetsiassa maestro di cappellana.
Spencer Perceval
thumb|300px|left|Piirros Percevalin murhasta.
Tadoma
Tadoma on kaksoisaistivammaisten keskuudessa harvoin käytetty, kosketukseen perustuva kommunikaatiomenetelmä. Sen avulla on mm. pyritty opettamaan kuurosokeita puhumaan.
Tadoma nimettiin Winthrop "Tad" Chapmanin ja Oma Simpsonin mukaan. He olivat ensimmäiset opiskelijat, joiden kohdalla menetelmää sovellettiin. Tadoma on monille vaikea oppia, ja puheen ymmärtämisen kannalta on tärkeää lausua sanat hitaasti ja selkeästi.
Tadoma-menetelmän pioneerina pidetään Sophia Alcornia, joka alkoi soveltaa sitä mm. Clarken kuurojenkoulussa 1900-luvulla. Juuri Alcorn oli Chapmanin ja Simpsonin opettaja. Alcorn kehitti menetelmää Caroline Yalen (1848–1933) teorian pohjalta. Menetelmää kehitettiin lisäksi mm. Perkinsin sokeainkoulussa Massachusettsissa. Tadoma oli ensisijainen menetelmä kielen opettamisessa kuurosokeille aina 1950-luvulle saakka.
Telamon
Tapettuaan veljensä Peleuksen kanssa velipuolensa Fokoksen hänen täytyi paeta Aiginasta. Kykhreus otti hänet vastaan ja ystävystyi hänen kanssaan. Telemon naikin tämän tyttären Periboian, joka synnytti hänelle Aiaan. Myöhemmin Kykhreus luovutti valtakuntansa Telamonille.
Telamos esiintyy myös Herakleen Troijan hävityksestä kertovassa tarinassa. Troijan kuningas Laomedon oli luvannut uhrata Troijan muurin rakentaneille Apollonille ja Poseidonille pitämättä kuitenkaan lupaustaan, minkä vuoksi Poseidon lähetti Ketos-nimisen valtavan merihirviön vitsaukseksi piinaamaan kaupunkia. Kuninkaan kysyttyä Apollonilta neuvoa tämä kehotti heitä uhraamaan neitsyitä hirviölle. Tämä jatkui kunnes vuoroon tuli Hesione, jolloin Kolkhikseen matkalla olleet Herakles ja Telamon tappoivat Ketoksen. He sopivat palauttaessaan Hesionea takaisin isälleen, että paluumatkalla he noutaisivat tämän mukaansa, mutta Laomedon petti aikanaan myös tämän lupauksen. Niin Herakles hyökkäsi Troijaan, tappoi Laomedonin ja antoi Hesionen vaimoksi Telamonille. Hesionen kanssa Telamoksesta tuli isä Teukrokselle.
Antiikin Kreikan arkkitehtuurissa telamoniksi kutsuttiin mitä tahansa miestä esittävää patsasta, joka toimi palkistoa kannattavana pylväänä. Tunnetumpi samaa tarkoittava sana on Atlas-jättiläisen nimestä johdettu atlantti.
Gregory Noveck
Gregory Noveck on yhdysvaltalainen tuottaja, joka oli vuosina 2003–2010 DC Comicsin varatoimitusjohtaja. Aikaisemmin hän oli Silver Picturesin ja Platinum Studiosin varatoimitusjohtajana, joista jälkimmäisen yhtiön kanssa Noveck tuotti televisiosarjan Jeremiah vuonna 2002. DC Comicsin myötä hän on ollut vuodesta 2007 lähtien tekemisissä animaatioelokuvien parissa ja tuomassa enemmän esiin yhtiön sarjakuvahahmojen tuottamista elokuviin. Erottuaan tehtävästään elokuussa 2010 DC Comicsilla Noveck on keskittynyt enemmän tuottamiseen.
Upinniemen varuskunta
Upinniemen varuskunta sijaitsee Kirkkonummella noin 11 kilometriä Kirkkonummen keskustaajaman eteläpuolella. Varuskunta on vahvuudeltaan Suomen suurimpiin kuuluvan joukko-osaston Rannikkoprikaatin ja sen edeltäjän Suomenlahden Meripuolustusalueen päätukikohta. Upinniemessä asuu jonkin verran myös siviilejä. Alue on ulkopuolisilta suljettua sotilasaluetta.
Ville Pulkki
Ville Pulkki (s. ) on suomalainen akustiikan tutkija ja Aalto-yliopiston professori (2015–). Hän on saanut tutkimustyölleen rahoitusta esimerkiksi Euroopan tiedeneuvostolta (ERC), Fraunhofer-Instituutilta ja Suomen Akatemialta. Pulkki on kansainvälisen äänitekniikan seuran AES:n fellow-asteen jäsen. Vuonna 2014 Ville Pulkille myönnettiin arvostettu Samuel L. Warner -muistomitali hänen merkittävästä tutkimustyöstään tilaäänen ja monikanavaäänentoiston aloilla.
Upinniemen varuskunta
Historia
Varuskunta perustettiin 1956 puna-armeijan Porkkalan vuokra-alueelle rakentaman sotasataman ympärille nimellä Porkkalan varuskunta. Alue vaati runsaasti rakennustyötä, ja valtaosa rakennuksista joko purettiin tai peruskorjattiin vuosina 1957–60. Lisäksi rakennettiin useita uusia kasarmirakennuksia ja henkilökunnan majoitusrakennuksia. Sotilaskoti, elokuvasali ja uimahalli valmistuivat vuonna 1961. Osa varuskunnan rakennuskannasta on edelleen neuvostoliittolaisten rakentamia.
Ville Pulkki
Pulkki kirjoitti ylioppilaaksi Onkilahden lukiosta Vaasasta 1988. Hän valmistui diplomi-insinööriksi Teknillisestä korkeakoulusta (TKK) vuonna 1994 (teknillinen fysiikka) ja tekniikan tohtoriksi TKK:sta vuonna 2001 (akustiikka ja äänenkäsittelytekniikka). Lisäksi Pulkki opiskeli Sibelius-Akatemiassa vuosina 1994–1997. Pulkki nimitettiin tilaäänen (engl. spatial sound) dosentiksi TKK:n signaalinkäsittelyn ja akustiikan laitokseen vuonna 2007 ja apulaisprofessoriksi Aalto-yliopistoon vuonna 2012. Vuonna 2015 hänet vakinaistettiin professoriksi.
Upinniemen varuskunta
Joukko-osastot ja -yksiköt
Rannikkoprikaatin joukkoyksiköistä Upinniemessä toimivat Suomenlinnan rannikkorykmentti, Porkkalan rannikkopataljoona ja Meritiedustelupataljoona. Lisäksi osa Rannikkolaivaston aluksista on sijoitettuna Upinniemeen.
Vain pieni osa saapumiserästä suorittaa lyhyemmän kuuden kuukauden koulutuksen. Kuusi kuukautta Upinniemessä palvelevat muun muassa kirjurit, pioneerit, sotilaskeittäjät, jalkaväkimiehet, viestimiehet sekä täydennysmiehet. Yhdeksän kuukautta palvelevia ovat laivaston miehistöjoukot, sotilaspoliisit, merivalvojat, lääkintämiehet ja työkoneenkuljettajat. Vuoden palvelevat aliupseerit, reserviupseereiksi koulutettavat sekä sotilaskuljettajat.
Lähteet
60.02917°N, 24.35833°W
Peggy Pope
Florence Margaret "Peggy" Pope (15. toukokuuta 1929 Montclair, New Jersey – 27. toukokuuta 2020 Fort Collins, Colorado) oli yhdysvaltalainen näyttelijä. Hän esiintyi muun muassa elokuvassa Yhdeksästä viiteen (1980), mutta tuli tunnetuksi myös useista televisiosarjoista.
Pope syntyi vuonna 1929 Montclairissa New Jerseyssä. Hän opiskeli Smith Collegessa josta valmistui sieltä vuonna 1951 pääaineenaan teatteri. Hän oli vuonna 1959 ensimmäisen kerran esiintymässä Broodwaylla näytelmässä Moonbirds. Vuonna 1968 hän voitti Obie-palkinnon seksityöntekijän roolistaan John Guaren näytelmässä Muzeeka.
Kadonneiden miesten metsä
Kadonneiden miesten metsä on ruotsalaisen Henning Mankellin vuonna 1979 julkaistu pienoisromaani. Mankell kirjoitti sen talvella 1978.
Juoni
Kadonneiden miesten metsä kertoo neljästä miehestä: Poliisimestarista, First Haroldista, Anders Eriksonista ja Torpparista, jotka päätyvät eri syistä vanhaan työsiirtolaan.
Idea katoamiseen tulee Poliisimestarilta (oikealta nimeltään Nalle Lindgren), joka on menettänyt lopullisesti luottamuksensa virkavaltaan. Hän on löytänyt vanhan hylätyn työsiirtolan, joka on poistettu käytöstä jo aikoja sitten, mutta jonka olemassaolo on hukkunut byrokratian rattaisiin. Poliisimestarilla on työsiirtolan suhteen suunnitelma, jonka tarkoituksena on paljastaa virkavallan leväperäisyys. Hän päättää itsekin kadota, sillä uskoo poliisia kaivattavan, toisin kuin työsiirtolaa. Hän aikoo kätkeytyä työsiirtolaan ja odottaa kunnes hänet löydetään sieltä.
Erik Svensson on raveissa paljon aikaa viettävä ruotsalainen mies. Hän on jäänyt 1950-luvulla tullissa kiinni muutaman pornokuvan hallussapidon vuoksi, minkä vuoksi häntä epäillään aina, kun tulee ilmi jokin pieni siveellisyysrikos. Raviradalla Svensson antaa Poliisimestarille ravivinkin First Harold -nimiseen hevoseen, joka voittaa. Miehet huomaavat molemmat olevansa huolissaan ruotsalaisen yhteiskunnan tilasta ja heistä tulee ystäviä. Poliisimestari alkaa nimittää Svenssonia First Haroldiksi voittajahevosen mukaan ja he lähtevät yhdessä työsiirtolaan.
Kirjan kertoja on kolmantena työsiirtolaan päätyvä 32-vuotias Anders Erikson. Eriksonilla on ollut ongelmia vaimonsa kanssa, ja he ovat päättäneet viettää kesän erossa toisistaan. Erikson ei ole koskaan nähnyt isäänsä, mutta hän kuulee jääkiekko-ottelussa tapaamaltaan mieheltä, että hän ja Andersin isä olivat kärsimässä rattijuopumusrangaistustaan työsiirtolassa. Erikson lähtee etsimään työsiirtolaa ja löytää sieltä First Haroldin ja Poliisimestarin.
Torppari eli Torkell Petterson on nuori biologisten tieteiden opiskelija, jotka tutkii työsiirtolan vieressä olevan Kiurujärven happamuutta ja suunnittelee pamflettia Ruotsin yhteiskunnan tilasta. Hän asuu teltassa toisella puolella järveä, mutta muuttaa työsiirtolaan siellä asuvien kolmen kutsusta.
Lopulta käy niin, ettei kukaan näytä etsivän kadonnutta poliisia. Miehet päätyvät yhdessä pohtimaan ruotsalaisen yhteiskunnan ongelmia ja niiden ratkaisuja.
Oddworld: Abe’s Oddysee
thumb|Pelin päähenkilö Abe ratsastaa Elumilla
Oddworld: Abe’s Oddysee (Japanissa nimellä Abe a GoGo) on Oddworld Inhabitantsin kehittämä ja GT Interactiven julkaisema tasohyppely- ja ongelmanratkaisupeli. Peli julkaistiin PlayStationille ja Pohjois-Amerikassa, Australiassa ja Euroopassa myös Windowsille.
RSI
Rsi voi tarkoittaa seuraavia asioita:
Oddworld: Abe’s Oddysee
Abe’s Oddysee oli ensimmäinen peli Oddworld-sarjassa. Sarjassa on julkaistu myös Oddworld: Abe’s Exoddus, Oddworld: Munch’s Oddysee sekä Oddworld: Stranger’s Wrath -pelit. Alkuperäinen peli saapui ladattavaksi USA:n storeen lokakuussa 2009, ja Eurooppaan peli ilmestyi ladattavaksi huhtikuussa 2010. Uusintaversio Oddworld: New 'n' Tasty! ilmestyi 2014.
Tarina
Peli sijoittuu kuvitteelliseen Oddworldiin (”outomaailma”). Päähenkilö Abe on Mudokon-rotuun kuuluva orja, joka työskentelee RuptureFarms-nimiselle jättiläismäiselle lihanjalostamolle. Yritys tuhoaa luonnonvaroja ja ajaa eläinlajeja sukupuuttoon, kun taas mudokonit ovat luonnonuskontokansaa, jotka omavaat maagisia voimia ja ovat voimakkaasti yhteydessä luontoon sekä maailmansa eläimistöön.
RuptureFarms kärsii taloudellista tappiota ja päättää tuoda markkinoille uuden, mudokonin lihaa sisältävän tuotteen. Kun Abe tajuaa, että hän ja hänen ystävänsä ovat tuomittuja kuolemaan, hän päättää paeta ja auttaa niin montaa mudokon-orjaa kuin vain pystyy. Abe pakenee erämaahan, missä hän kohtaa mudokon-šamaanin. Šamaanin johdolla Abe käy läpi erilaisia muinaisia rituaaleja ja tutustuu ikivanhoihin temppeleihin, kunnes saavuttaa puolijumalalliset voimat. Hän palaa RuptureFarmsin tehtaalle pelastamaan mudokoneja. Pelin loppuratkaisu riippuu pelaajan menestyksestä. Jos pelaaja on pelastanut riittävän monta mudokonia, mudokonit vapautuvat ja juhlivat Abea sankarinaan. Muussa tapauksessa Abe lasketaan lihamyllyyn RuptureFarmsin johtajien nauraessa hänen ympärillään ilkeästi.
Abe’s Oddyseen tarinankerronnalliset elementit olivat peliyhtiö Oddworld Inhabitantsin perustajajäsenen Lorne Lanningin noin 6 vuoden kehittämisen tulosta. Lanning kehitti tarinaansa vuosina 1993–1995.
Pelaaminen
Abe’s Oddysee on sivusta kuvattu tasohyppelypeli. Pelin grafiikka on esirenderöityä 3D-grafiikkaa, mutta pelimekaniikka itsessään on kaksiulotteinen. Suurin osa pelistä koostuu paikasta toiseen liikkumisesta, vaarojen välttelystä ja erilaisten pulmien ratkaisemisesta. Toisinaan pelissä tulee vastaan painikkeita ja vipuja, joita käyttämällä Abe voi vaikuttaa peliympäristöön. Ajoittain Abe löytää kranaatteja, joita hän voi käyttää aseena. Lisäksi Abe voi meditoimalla ottaa hallintaansa RuptureFarmsia vartioivia hirviöitä ja käyttää heitä uhrattavina tiedustelijoina. Varsinainen tavoite on pelastaa muut mudokon-orjat. Pelin läpipääsemiseksi 99 mudokon-orjasta tulee pelastaa vähintään 50. Muussa tapauksessa pelaaja joutuu aloittamaan alusta RuptureFarmsin kakkososiosta. Jos pelaaja tappaa kaikki mudokonit (paitsi ne, joiden pelastaminen on pelin läpäisemiseksi välttämätöntä), pelaaja saa käyttöön loppumattoman määrän kranaatteja.
Abe’s Oddysee edustaa niin sanottua elokuvamaista tasohyppelyä. Lajityypin aiempia edustajia olivat esimerkiksi Prince of Persia, Another World ja FlashBack. Kiipeily, hyppiminen ja liikkuminen on toteutettu esikuvien tapaan. Tasot koostuvat etukäteen määritellyistä ruuduista, joiden välillä hahmo liikkuu. Toisin kuin sidescroll-peleissä, näyttö ei siis jatkuvasti liu’u eteenpäin pelihahmon mukana. Tähän päädyttiin, jotta pelaaja ei kokisi pelaavansa hahmoa suoraan vaan olisi enemmänkin pelihahmon ohjaaja. Elokuvamaisuutta lisättiin myös äänisuunnittelulla. Taustamusiikkia ei ole mahdollista kytkeä pois, ja musiikki muuttuu pelin edetessä reaaliaikaisesti. Esimerkiksi vihollisia kohdatessa taustamusiikki muuttuu intensiivisemmäksi.
Eräs Abe’s Oddyseen omaperäisimmistä ideoista oli mahdollisuus puhua tekoälyn ohjaamille mudokon-ystäville ja antaa heille erilaisia komentoja kuten seuraaminen tai odottaminen. Puhemekaniikan lisääminen teki sivuhahmoista syvempiä ja moniuloitteisempia. Toinen omaperäinen idea oli päähahmo Aben mahdollisuus ottaa hallintaansa vihollisia. Sen ansiosta pelattavan hahmon ei tarvinnut kantaa aseistusta, mutta peliin saatiin silti toimintaelementtejä. Yli-inhimillisen toimintasankarin sijaan Abesta haluttiin tehdä empaattinen, luova hahmo. Hahmon empaattisuus heijastui pelin tavoitteeseen, joka ei ollut vihollisten tuhoaminen tai tappaminen vaan ystävien pelastaminen.
Pelin kehitysvaiheet
Oddworldin piti alun perin olla 5-osainen elokuvasarja, mutta siitä tehtiinkin pelisarja videopelien matalamman budjetin vuoksi. Peliyhtiö Oddworld Inhabitants perustettiin lokakuussa 1994. Sen työntekijöiksi otettiin tietotekniikan asiantuntijoiden ohella Hollywoodin animaattoreita. Pelistä päätettiin tehdä 2D-tasohyppely; näin CD-levyjen muistikapasitetti pystyttiin 3D-mallien ja -pelimekaniikkojen sijaan hyödyntämään graafiseen suunnitteluun ja 3D-taustoihin. Pelin kehittämisvaiheet tuottivat useita ongelmia, koska suuret peliyhtiöt Nintendo ja Sega markkinoivat pelejään enimmäkseen yksittäisinä tuotteina, mikä ei jättänyt sijaa elokuvamaisille tasohyppelypeleille. Tämän vuoksi Abe’s Oddysee julkaistiin tuolloin uudelle Sonyn Playstation-konsolille.
Myös Abe’s Oddyseen julkaisu tuotti ongelmia, sillä ensimmäinen versio sisälsi virheen, joka kaatoi koko pelin; ensimmäinen painos sisälsi noin 500 000 kopiota. Tämä virhe korjattiin myöhemmissä painoksissa. Pelin PS1-versio myi yhteensä yli 3 miljoonaa kappaletta, minkä vuoksi julkaisuyhtiö halusi jatko-osan jouluksi 1998. Kiireisen aikataulun vuoksi pelin jatko-osaa Abe’s Exoddusta ei suunniteltu Lorne Lanningin alkuperäisen tarinahahmotelman mukaan, vaan se rakennettiin bonuspeliksi. Todellinen jatko-osa Soulstorm julkaistaan vasta loppuvuonna 2020. Jatko-osaa ei saatu aikaisemmin valmiiksi myöhempien spin-off-pelien heikkojen myyntilukujen vuoksi.
Vastaanotto
Abe’s Oddyseetä ylistettiin mielenkiintoisen pelattavuuden, hyvien grafiikkojen ja hienojen videoleikkeiden takia. Peli voittikin useita palkintoja. Toisaalta peliä kritisoitiin kovasta vaikeusasteesta ja mahdollisuudesta tallentaa vain tietyissä kohden kenttiä. Peliä myös syytettiin väkivaltaiseksi, sillä RuptureFarmsin lihanjalostusta kuvattiin melko tarkasti. Japanissa joitakin pelin graafisimmista kohtauksista sensuroitiin.
Friday the 13th: The New Blood
Friday the 13th: The New Blood on kauhuelokuva vuodelta 1988. Se on seitsemäs osa Perjantai 13. -elokuvasarjassa. Elokuva on pienimuotoinen klassikko lajissaan, ja se mainitaan muun muassa Bret Easton Ellisin kirjassa American Psycho. Näyttelijä Kane Hodder, jota sarjan fanit ovat kutsuneet parhaimmaksi Jason Voorheesin näyttelijäksi, esiintyy tässä osassa ensimmäistä kertaa. Elokuvan on ohjannut John Carl Buechler.
Juoni
On kulunut 10 vuotta edellisen elokuvan tapahtumista ja Jason on vieläkin Crystal Laken pohjassa. Crystal Lakelle saapuu lapsi nimeltä Tina Shepard, joka omaa telekineettisiä voimia ja hukuttaa niiden avulla vahingossa alkoholisoituneen ja väkivaltaisen isänsä. Kymmenen vuotta myöhemmin, teini-ikäinen Tina edelleen kamppailee syyllisyyden kanssa. Tina palaa järvelle äitinsä Amandan kanssa. Jotta hänen voimiaan voidaan tutkia, hänen psykiatri, tohtori Crews alkaa tehdä sarjan kokeita (sanalliset pahoinpitelyt), jotta Tinan voimat tulisivat esille.
Vieressä talossa on ryhmä teini-ikäisiä, johon kuuluu Michael, Russell ja hänen tyttöystävänsä Sandra, Ben ja hänen tyttöystävänsä Kate, Eddie, David Stoner, Robin, Maddy, ja Melissa. Michaelin serkku Nick on kiinnostunut Tinasta, joka herättää mustasukkaisuutta Melisassa, jonka seurauksena hän kiusaa Tinaa. Tina kertoo Nickille, että hän näki hallusinaation, jossa Jason tappaa Michaelin. Samaan aikaan, Jason tappaa oikeasti Michaelin ja Janen, ja myöhemmin tappaa toisen parin metsässä.
Illan tullen Jason alkaa tappamaan muita teininejä. Russellia on isketty kirveellä kasvoihin, Sandra vedetään veden alle, kun hän on uimassa. Maddie murhataan sirpillä navetassa, Benin kallo murskataan paljain käsin, ja Katen silmään työnnetään Benin torvi. Sisällä, Davidiin isketään keittiöveitsi, Robin heitetään ulos ikkunasta, ja Eddie tapetaan machetella. Kun Jason hyökkää tohtori Crewsin ja Amandan kimppuun, mutta Crews työntää Amandan Jasonin terään ja pakenee. Crews ja Tina kohtaavat metsässä ja Crews yrittää valehdella, että Amanda on kunnossa. Tina ei kuittenkaan usko ja lähtee etsiimään äitiään. Silloin Jason tappaa Crewsin trimmaussahalla. Tina löytää äitinsä ruumiin pian sen jälkeen ja hän onnistuu sähköttämään Jasonia. Tina pakenee Jason perässään ja pudottaa talon Jasonin päälle. Hän kertoo Nickille ja Melissalle mitä tapahtui, mutta Melissa luulee hänen olevan hullu ja poistuu talosta, mutta Jason palaa ja tappaa hänet kirveellä.
Tina käyttää voimiaan eri tavoin, kuten tuhoaa Jasonin maskin, paljastaen rapistuvat ja epämuodostuneet kasvot. Pitkän taistelun jälkeen mökki räjähtää ja Tina ja Nick luulevat Jasonin kuolleen. Kuitenkin hän on hengissä ja on lähellä tappaa Tinan. Tina onnistuu lopulta herättämään isänsä henkiin, joka hyökkää Jasonin kimppuun ja molemmat vajoavat järven syvyyksiin.
Seuraavana aamuna, Tina ja Nick viedään pois ambulansilla ja joku löytää Jasonin rikkinäisen maskin. Taustalla voi kuulla kaukaa tulevan Jasonin hengityksen.
Grosseton maakunta
Grosseton maakunta on maakunta Toscanan hallintoalueella Italian keskiosissa.
Grosseton maakunnan pinta-ala on 4 503 km2 ja asukasluku runsaat 220 000. Maakunta muodostuu 28 kunnasta, ja sen pääkaupunki on Grosseto.
Sébastien Buemi
Buemi kilpailee FIA World Endurance Championship ja Formula E -sarjoissa. Hän voitti Formula E -sarjan maailmanmestaruuden kaudella 2015–2016.
Buemi ajoi Formula 1 -sarjassa kaudet 2009–2011. Hän ajoi kaudella 2008 GP2-sarjassa, jossa hän sijoittui sarjan kuudenneksi, ja kaudella 2007 F3 Eurosarjassa, jossa sijoittui loppupisteissä toiseksi. Buemi kuului Red Bullin nuorten kuljettajien kehitysohjelmaan ja toimii edelleen Red Bullin tukemana kuljettajana. Hän on toiminut Red Bull F1-tallin testikuljettajana vuodesta 2012 lähtien.
Pikkuformulat
Buemi aloitti kilpauransa kartingissa, minkä jälkeen hän siirtyi isompiin kilpa-autoluokkiin. Hän ajoi muun muassa Formula BMW -sarjoissa. Hän oli vuonna 2004 Formula ADAC BMW -sarjan kolmas ja rookie-sarjan toinen. Vuonna 2005 hän oli Formula ADAC BMW -sarjassa toinen ja toinen Formula BMW World Cup -sarjassa.
Vuonna 2006 Buemi siirtyi Formula 3 -eurosarjaan, jossa hän oli debyyttikaudellaan kokonaispisteissä 11:s, ja vuonna 2007 hän sijoittui sarjassa toiseksi. Mestaruuden voitti ranskalainen Romain Grosjean. Kaudella 2007 Buemi ajoi myös yhden kilpailun GP2-sarjassa ART Grand Prix -tallissa Monacon Grand Prix'ssä, jossa hän tuurasi Michael Ammermülleriä. Myöhemmin Buemi palkattiin tallin vakituiseksi kisakuskiksi, kun talli antoi potkut Michael Ammermüllerille vaisujen tuloksien vuoksi.
Buemi testasi Red Bullin F1-autoa 24. heinäkuuta 2007 Jerezin radalla Espanjassa. Hän jatkoi uraansa GP2-sarjassa kaudella 2008.
Formula 1
Kaudella 2009 Sébastien Buemi ajoi Formula 1 -sarjaa Toro Rossolla. Hän nappasi heti kaksi pistettä ensimmäisestä kilpailusta. Kiinan GP:ssä hän oli kahdeksas ja saavutti yhden pisteen. Buemi oli pisteillä myös Brasiliassa ja Abu Dhabissa. Hän sijoittui lopulta sijalle 16 MM-taulukossa kuudella pisteellään.
left|thumb|Buemi [[Italian Grand Prix 2011|Italian GP:ssä 2011.]] Kaudella 2010 Buemi ajoi pisteille neljässä kilpailussa parhaana sijoituksenaan kahdeksas sija Kanadan GP:stä. Kauden päätyttyä hän oli MM-sarjan 16:s.
Kaudella 2011 Buemi ajoi seitsemän kertaa pisteille sijoittuen kahdesti kahdeksanneksi Australian ja Unkarin kilpailuissa. MM-taulukossa hän sijoittui 15:nneksi 15 pisteellään.
Kauden jälkeen Buemi joutui väistymään tallista, samoin kuin hänen tallikaverinsa Jaime Alguersuari, kun talli palkkasi Toro Rossolle uudet kuljettajat. Buemi päätyi lopulta Red Bullin varakuljettajaksi kaudeksi 2012.
FIA World Endurance Championship
Vuodesta 2012 lähtien Buemi on kilpaillut FIA World Endurance Championship -sarjassa Toyotan tehdastiimin kuljettajana. Vuonna 2014 hän voitti yhdessä Anthony Davidsonin kanssa sarjan mestaruuden. Vuonna 2018 Buemi osallistui Le Mansin 24 tunnin ajoihin yhdessä Fernando Alonson ja Kazuki Nakajiman kanssa, jonka he voittivat Toyotan autolla.
Hapanvelli
Hapanvelli on kaakkoissuomalainen perinneruoka, joka muistuttaa hernekeittoa mutta on maultaan happamampi. Hapanvellin valmistukseen käytetään muun muassa ruistaikinajuurta, perunaa ja herneitä. Hapanvellin valmistus vie useamman tunnin, sillä jo kuivattujen herneiden liotus voi kestää jopa 12 tuntia. Perinteisesti hapanvelli nautitaan voisilmän, ruisleivän ja kylmän maidon kera.
Hapanvelli on Virolahden kunnan perinneruoka. Kunnassa järjestetään kesäisin Virolahti-viikko, jonka aikana hapanvelliä on myynnissä päivittäin. Virolahti-viikon aikana valitaan myös Hapanvelliemäntä, jonka tittelin saa parhaan hapanvellin keittäjä.
Gerald Massey
thumb|right|Gerald Massey Gerald Massey (1828—1907) oli brittiläinen runoilija ja harrastelijaegyptologi, joka esitti muun muassa teorian Horus-jumalan ja kristinuskon Jeesuksen välisistä yhtäläisyyksistä.
Tallinnan synagoga
Tallinnan synagoga on Viron pääkaupungissa Tallinnassa sijaitseva synagoga, joka palvelee kaupungin noin 2500-jäsenistä juutalaisyhteisöä. Se vihittiin käyttöön 2007 maan ensimmäisenä synagogana toisen maailmansodan jälkeen.
Neuvosto-Virossa juutalaisten toimintamahdollisuudet olivat olleet hyvin suppeat. Maan itsenäistymisen jälkeen synagogana käytettiin erään tallinnalaiskoulun tiloja. Synagogarakennuksen ovat suunnitelleet arkkitehdit Lembit-Kaur Stöör ja Tõnis Kimmel KOKO-arkkitehtitoimistosta. Vihkiäistilaisuuteen 16. toukokuuta 2007 osallistui muun muassa israelilainen poliitikko Shimon Peres.
Timo Väänänen
thumb|Kanneltaja Timo Väänänen ja 21-kielinen kantele. Timo Väänänen (s. 1970 Mikkeli) on monipuolinen suomalainen kanteletaiteilija. Hän esiintyy soolotaiteilijana erikokoisilla perinteisillä kanteleilla ja sähkökanteleella sekä on mukana useissa yhtyeissä. Väänänen on valmistunut musiikin maisteriksi opettajinaan muun muassa Martti Pokela ja mestaripelimanni Toivo Alaspää. Hänen taiteellinen tohtorintyönsä Väinämöisen kasvot – kantele symbolina tarkastettiin Sibelius-Akatemian kansanmusiikin osastossa 4. huhtikuuta 2008. Vuonna 1997 Väänänen valittiin Finland Festivalsin Vuoden nuoreksi taiteilijaksi. Väänänen on julkaissut lukuisan määrän levyjä.
Musiikki
Väänänen soittaa sekä perinteistä että uutta kantelemusiikkia. Perinteisistä kanteleista hän käyttää lähinnä pienkanteleita (10-kielinen kantele, 15-kielinen kantele, latvialainen kokles, venäläinen gusli), Ilari Ikävalkon ja Jyrki Pölkin suunnittelemaa Kirjokansi-kanteletta, kotikanteletta sekä konserttikanteletta. Musiikissa on mukana šamanistisen ja minimalistisen karjalaisen kanteleensoiton tyylipiirteitä, pelimannimusiikkia sekä uusia sävellyksiä. Uudet sävellykset ja sovitukset hän tekee pääasiassa itse, mutta hän soittaa myös muiden säveltäjien musiikkia. Martti Pokelan ja Sari Kaurasen kanssa hän on tehnyt sävellysyhteistyötä, jonka tuloksena on julkaistu kaksi levyä (Sonata for Kantele ja Snow Kantele) sekä nuottikirja Yhteiset sävelet (2004), jonka Väänänen on toimittanut.
Väänänen esittää myös elektronista musiikkia, jossa hän yhdistää sähkökanteleen soittoon live-looping-tekniikkaa, samplereita sekä tietokoneiden ja sähkökitaran efektilaitteiden, muun muassa sähköjousen eli E-Bow'n, käyttöä. Live-looping-tekniikalla Väänänen rakentaa esityksen aikana sointikerrostumia. Väänäsen elektronisessa musiikissa on vaikutteita ambient-musiikista.
Väinämöisen kasvot
Väinämöisen kasvot – kantele symbolina on Väänäsen taiteellisten tohtoriopintojen otsikko. Projektissa tutkitaan taiteen keinoin kanteleen vahvoja symboliarvoja. Tutkintoon kuuluu viisi konserttia, valokuvateoksia, taidenäyttely sekä kirja. Tohtorintyö tarkastettiin 4. huhtikuuta 2008. Ohjaavana professorina toimi Heikki Laitinen. Projektin työryhmään kuuluvat tanssija, koreografi, ohjaaja Päivi Järvinen ja arkkitehti Ilari Ikävalko. Yhtenä lähtökohtana työryhmälle ovat olleet kanteleeseen liittyvät maalaukset: Projektin päävalokuvateos on Väinämöisen kasvot, jossa on 144 nykyisen kanteleensoittajan kasvokuvat järjestettynä siten, että ne muodostavat Gallen-Kallelan Väinämöisen lähtö -teoksen Väinämöisen kasvot. Teos oli esillä Sankari vai konna -näyttelyssä Turun linnassa 2006.
Kuvaosioon kuuluvat myös henkilökuvat muutamista kuuluisista kanteleensoittajista. Alkuperäisten kuvien pohjalta Väänäsen kasvoille maskeerasi taidemaskeeraaja, tanssija, näyttelijä Kaisu Kurki seuraavat henkilöt:
Väinämöisen kasvot -projektin konsertit:
Projektista on julkaistu äänilevy Musiikkia (Maanite 2005) ja valokuvakirja Kasvot – mielikuvia kanteleesta (Maanite & Maahenki 2008). Ensimmäinen kokonaisuuden valokuvanäyttely oli Sanomatalossa Helsingissä helmikuussa 2008.
Narnian tarinat
Vuonna 2005 Väänänen soitti vierailevana muusikkona kantelesooloja The Walt Disney Companyn ja Walden Median elokuvaan Narnian tarinat: Velho ja leijona. Säveltäjä Harry Gregson-Williams halusi saada musiikkiin mukaan jäisen ja lumisen alueen sointia ja löysi kanteleen. Kantele soi muun muassa silloin, kun elokuvassa siirrytään ensi kertaa Narniaan. Elokuvan musiikista on koostettu myös konserttiversio, joka kantaesitettiin Colorado Symphony Orchestran konsertissa Denverissä toukokuussa 2007. Väänänen esiintyi teoksen kantelesolistina. Huhtikuussa 2008 Väänänen soitti kanteleosuuksia Narnia-elokuvasarjan toiseen osaan Narnian tarinat: Prinssi Kaspian.
Kantele Goes Electric
Väänänen oli mukana Kaustisen kansanmusiikkijuhlille 2002 tuotetussa sähkökantelekonsertissa, jossa muina taiteilijoina olivat: